
Äriruumi tasuta kasutamise lepingu pikendamine
(MTÜ Loomingulise arengu ja vaba  aja veetmise keskus Gagarin)


1. ASJAOLUD JA MENETLUSE KÄIK

Narva Linnavalitsusele laekus MTÜ-lt Loomingulise arengu ja vaba aja veetmise keskus Gagarin, registrikood 80228237, juhatuse liikme Jüri Raud taotlus, milles palutakse pikendada 28.02.2013. a sõlmitud Äriruumi tasuta kasutamise lepingut nr 1/623-TK viieks aastaks, et lepingu kehtivusaeg oleks kuni  30.11.2021. a.

Äriruumi tasuta kasutamise leping Narvas A. Puškini tänav 5 elumajas asuva linnavara – ruumide M9 ja M10 kohta on sõlmitud Narva Linnavolikogu 21.02.2013. a otsuse nr 23-k alusel ja kehtib kuni 28.02.2021. 
Ruumide M9 üldpindala (kelder) – 46,4 m²;
         Ruumide M10 üldpindala (1. korrus) – 225,6 m²;
   Arvestuslik üüritasu – 268,36 eurot kuus.

Äriruume kasutatakse vabaloomingu ja käsitöö keskuse tegevuseks, milles võivad osaleda kõik Narva linna elanikud.

Taotlust põhjendatakse sellega, et kavas on ruumide rekonstrueerimine nende kohandamiseks puuetega inimeste vajadustele. Ehitusprojekt on kooskõlastatud Narva Linnavalitsuse Arhitektuuri- ja Linnaplaneerimise Ametiga.
Käesoleval ajal valmistab MTÜ Loomingulise arengu ja vaba  aja veetmise keskus Gagarin ette Ettevõtluse Arendamise Sihtasutusele esitamiseks rahastamistaotlust, et teostada  ehitustööd vastavalt ehitusprojektile. EASi poolse rahastamise üheks tingimuseks on kasutuslepingu kehtivusaeg vähemalt 5 aastat.

Arvestades, et Äriruumi tasuta kasutamise leping nr 1/623-TK on sõlmitud 21.02.2013. a Narva Linnavolikogu otsuse nr 23-k alusel, otsustab 12.10.2016.a Narva Linnavalitsuse linnavarakomisjon (protokoll nr 13):

1. Soovitada Narva Linnavalitsuse Arhitektuuri-ja Linnaplaneerimise Ametil rahuldada MTÜ Loomingulise arengu ja vaba aja veetmisekeskus Gagarin, registrikood  80228237, taotlus 28.02.2013 sõlmitud Äriruumi tasuta kasutamise lepingu nr 1/623-TK kehtivusaja pikendamisest viieks aastaks s. o kuni 30.11.2021. a.
2. Narva Linnavalitsuse Arhitektuuri- ja Linnaplaneerimise Ametil esitada punktis 1         nimetatud otsus Narva Linnavalitsuse istungile protokollilise otsuse vastuvõtmiseks.



2. ÕIGUSLIKUD ALUSED

2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi Kord) punkti 60 kohaselt kasutusse andja ja kasutaja eelneval kokkuleppel võib kasutuslepingut pikendada ainult sellise kasutajaga, kes on nõuetekohaselt täitnud kasutuslepingu tingimusi juhul, kui kasutaja on kavandanud investeerida kasutatavasse varasse remondi teostamise või vara renoveerimise teel (p 60.3). Lõplik otsustus kasutuslepingu pikendamise kohta võetakse vastu tähtajalise lepingu sõlmimisel Korra punkti 5 sätestatud juhtudel. 

2.2. Korra punktide 5, 5.1, 5.1.2 kohaselt otsuse kinnisasjade kasutusse andmise kohta võtab vastu linnavalitsus juhul, kui kinnisasi antakse kasutusse tähtajaga 1 (üks) aasta või rohkem, kuid mitte kauemaks  kui 25 (kakskümmend viis) aastat. Korra punkti 621 kohaselt Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga.
2.3. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Aleksander Puškini tänav 5  hoone bilansiline valdaja.

2.4. Korra punkti 7.3 kohaselt võib linnavara tasuta või „Üüritasu arvestuse metoodilise juhendiga“ ette nähtust madalama tasu eest kasutusse anda tähtajaga üle 5 (viie) aasta linnavolikogu otsuse alusel. 


3.  OTSUS

3.1.  Pikendada Narvas Aleksander Puškini tänav 5 hoone asuvate ruumide mitteeluruumide M9 ja M10 suhtes 28.02.2013 sõlmitud Äriruumi tasuta kasutamise lepingut nr 1/623-TK viieks aastaks s. o kuni 30.11.2021. a.
3.2.  Narva Linnavalitsuse Arhitektuuri- ja Linnaplaneerimise Ametil teha otsuse punktis 3.1 nimetatud äriruumi tasuta kasutamise lepingus vastav muudatus.

  
4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha otsus teatavaks MTÜ-le Loomingulise arengu ja vaba aja veetmise keskus Gagarin.
4.2. Otsus jõustub seadusega sätestatud korras.
4.3. Otsust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavolikogu poolt otsuse teatavakstegemist.

